Notum volumus esse posteris quod Rainaldus de Firmitate, filius Ebrardi, Deo et ecclesie sancte Marie Molismensis dedit ecclesiam de Vacua Silva, et decimam, furnumque et tenementum fornarii, mansumque quem ibidem proprium habebat usque ad publicam viam. Donavit et simul monachis et clientibus cum familia commorantibus usuarium in nemore et in aqua. Hoc donum laudavit Rainerius de Causoleo de cujus casamento erat. Dedit etiam idem Rainaldus ecclesiam de Lentisco et atrium censumque et archatum idem censum archarum. Simili modo donavit Hugo qui cognominatus est Malus Pilus presbiteratum de Ulmo et terram que ad altare pertinet. Presbiteratum vero de Alba Petra dederunt Rainerius et Gosbertus de Castellione, Gemelinus vero de Gibreliis concessit Molismensibus fratribus alodium suum quod apud Veilleiacum habebat a ponte de Ingramvilla usque ad pontem de Linanti. Teotbaldus vero et Ascelinus et Hugo de Ulmo dederunt omne alodium quod in eadem villa habebant. Item Bertrannus de Castellione et infantes ejus et Halvidis uxor Teobaldi de Ulmo similiter fecerunt. Wido Frigidus et Paganus filius ejus et Ricardus nepos ejus, alodium quod in supradicto loco habebant simili modo dederunt. Est autem sciendum quod donum ecclesiarum domorumque ad ecclesias pertinentium, laudaverunt Lingonensis episcopi: Raynardus scilicet et Robertus. Donationis vero Rainardi testes sunt: Hugo de Bello monte, Goscelinus de Ulmo, Teotbalbus, Ascelinus, Landricus et Gislebert de Monteria. Wido presbiter. Donationis vero Hugonis, testes sunt: Hugo et Ascelinus de Ulmo.